Temeljem članka 17. stavak 1. podstavak 1. Zakona o sustavu civilne zaštite („ Narodne novine“ br.82/15 i 118/18), te članka 32. Statuta Grada Skradina ( „ Službeni vjesnik Šibensko – kninske županije“ br. 10/09, 5/13, 3/18 ) Gradsko vijeće Grada Skradina na 12. sjednici održanoj 31. siječnja 2019. donosi

**GODIŠNJI PLAN RAZVOJA**

 **SUSTAVA CIVILNE ZAŠTITE GRADA SKRADINA**

 **U 2019. GOD.**

Na temelju Analize stanja sustava civilne zaštite Grada Skradina, a sukladno Procjeni ugroženosti stanovništva, materijalnih i kulturnih dobara i okoliša Grada Skradina

( usklađenje 1), razmjeru opasnosti i prijetnji od mogućih većih nesreća i katastrofa, kao i potrebi razvoja cjelokupnog sustava civilne zaštite na području Grada Skradina donosi se Godišnji plan razvoja sustava civilne zaštite Grada Skradina za 2019. godinu.

Godišnji plan razvoja sustava civilne zaštite usklađen je s planiranim sredstvima u Proračunu Grada Skradina namjenjenim za sustav civilne zaštite.

Godišnji plan razvoja sustava civilne zaštite odnosi se na slijedeće:

CIVILNA ZAŠTITA

Članovi Stožera civilne zaštite Grada Skradina u 2018. godini su , sukladno zakonskim propisima proveli jednodnevno osposobljavanje i edukaciju od strane DUZIS- područni ured Šibenik.

Tijekom 2019. godine u suradnji s MUP-om - Ravnateljstvom za civilnu zaštitu, ispostava Šibenik i Uredom za obranu izvršiti popunu Postrojbe civilne zaštite Grada Skradina u skladu s donesenom Odlukom o formiranju postrojbe civilne zaštite Grada Skradina, te donijeti odluku o imenovanju povjerenika civilne zaštite i njihovih zamjenika , što se nije uspjelo provesti kroz 2018. god. Članove postrojbe te povjerenike i zamjenike nužno je educirati i osposobiti u skladu s Zakonom o sustavu civilne zaštite.

PLANIRANA SREDSTVA: 16.000,00 kn

VATROGASTVO

U proračunu za 2019. god. zadržan je iznos sredstava za redovno funkcioniranje DVD-a u i stalna sredstava za JVP Šibenik, te je planirano je i 50 000,00 kn sredstava za kapitalne donacije DVD-ima ( sufinanciranje nabave kapitalne imovine).

PLANIRANA SREDSTVA: 449.000,00 kn

UDRUGE GRAĐANA KOJE SUDJELUJU U SUSTAVU CIVILNE ZAŠTITE

Planirana sredstva za pomoć u radu:

 planinarskom društvu “sv. Jere”, - 5.000,00kn

 HGSS –u – 10.000,00

 Crvenom križu- 30.000,00.

PLANIRANA SREDSTVA: 45.000,00 kn

PROCJENA RIZIKA OD VELIKIH NESREĆA I PLAN DJELOVANJA CIVILNE ZAŠTITE

Temeljem Zakona o zaštiti i spašavanju, Pravilnika o Izmjenama i dopunama Pravilnika o metodologiji za izradu procjena ugroženosti i planova zaštite i spašavanja (“ Narodne novine” br. 118/12) te postupajući po inspekcijskom nalogu DUZS Gradsko vijeće Grada Skradina je na svojoj 16. sjednici od 08. prosinca 2015. donijelo Odluku o donošenju Procjene ugroženosti stanovništva, materijalnih i kulturnih dobara i okoliša ( usklađenje 1) na području Grada Skradina te Odluku o donošenju Plana zaštite i spašavanja i Plana civilne zaštite Grada Skradina.

Svi navedeni dokumenti, sukladno prijelaznim i završnim odredbama Zakona o sustavu civilne zaštite, ostaju na snazi do donošenja Procjene rizika i Plana djelovanja civilne zaštite .

Procjena rizika od velikih nesreća za Grad Skradin započela je u 2018. godini i u završnoj je fazi izrade. Njeno donošenje očekuje se do konca ožujka 2019.

Po donošenju Procjene rizika pristupit će se Planu djelovanja civilne zaštite koji se donosi na temelju Procjene rizika , a čije donošenje se očekuje do konca 2019.

PLANIRANA SREDSTVA: 58.750,00 kn

 Svi rashodi Proračuna Grada Skradina planirani po navedenim sastavnicama sustava civilne zaštite ( osim Procjene rizika i Plana djelovanja civilne zaštite) planirani su u istim iznosima i u projekcijama Proračuna za 2020. i 2021. godinu.

KLASA: 810-01/19-01/2

URBROJ: 2182/03-02-19-1

Skradin, 31. siječnja 2019.

GRADSKO VIJEĆE

GRADA SKRADINA

 PREDSJEDNICA

 Nadija Zorica, v.r.